stanford-oval/wikipedia huggingface dataset:
อัลแบร์ต บรุดแซฟสกี
ประวัติ

อัลแบร์ต (วอยแชคในภาษาโปแลนด์)  ผู้มักจะลงชื่อตัวเองด้วยวลีว่า "แด บรุดแซวอ" (de Brudzewo; "แห่งบรุดแซวอ") เกิดเมื่อราว ค.ศ. 1445 ในบรุดแซวอ ใกล้กับกาลิช มีข้อมูลเกี่ยวกับชีวิตในช่วงต้นของอัลแบร์ตเพียงเล็กน้อย ทราบเพียงว่าเมื่ออัลแบร์ตอายุ 23 ปีได้เข้าเรียนในสถาบันกรากุฟ (ปัจจุบันคือมหาวิทยาลัยยาเกียลโลเนียน) ซึ่งอัลแบร์ตอาศัยอยู่สถาบันแห่งนี้เกือบจะตลอดชีวิต โดยสอนหนังสือที่สถาบันเป็นเวลายี่สิบปี อัลแบร์ตทำหน้าที่เป็นคณบดีของสถาบันในฐานะผู้แทน (ผู้ดูแลทรัพย์สินของสถาบัน) และในฐานะหัวหน้าของบูร์ซาฮุงการอรูง (Bursa Hungarorum; "หอพักชาวฮังการี")
อัลแบร์ตเป็นที่จดจำในฐานะอาจารย์ผู้โดดเด่น ที่สถาบันกรากุฟ อัลแบร์ตสร้างความประทับใจให้กับนักเรียนด้วยความรู้พิเศษด้านวรรณกรรม และยังสอนคณิตศาสตร์และดาราศาสตร์ อัลแบร์ตได้รับปริญญาตรีในสาขาเทววิทยาใน ค.ศ. 1490 และยังบรรยายเกี่ยวกับปรัชญาของอาริสโตเติล นิโคเลาส์ โคเปอร์นิคัสซึ่งเข้าเรียนในสถาบันใน ค.ศ. 1491 ได้เข้าร่วมฟังการบรรยายเหล่านี้ ผลงานที่สำคัญอย่างหนึ่งของอัลแบร์ตคือการปรับปรุงการสอนดาราศาสตร์ให้ทันสมัยโดยการใช้ตำราที่มีเนื้อหาทันสมัยที่สุด
อัลแบร์ตมีความเชี่ยวชาญด้านเนื้อหาจากทฤษฎีดาวเคราะห์ของเกออร์ค ฟ็อน พ็อยเออร์บัค (Georg von Peuerbach) และตารางดาราศาสตร์ของเรกีโอม็อนทานุส (Regiomontanus) อัลแบร์ตมีความกังขาต่อระบบโลกเป็นศูนย์กลาง และยังเป็นคนแรกที่ระบุว่าดวงจันทร์โคจรเป็นรูปวงรีและหันด้านเดียวมาทางโลกอยู่เสมอ
อัลแบร์ตวาดตารางสำหรับคำนวณตำแหน่งของวัตถุท้องฟ้า ใน ค.ศ. 1482 อัลแบร์ตเขียน Commentariolum super Theoricas novas planetarum Georgii Purbachii [...] per Albertum de Brudzewo ซึ่งเป็นบทความแสดงความคิดเห็นต่อตำรา Theoricae novae planetarum – ทฤษฎีใหม่ของดาวเคราะห์ ของเกออร์ค ฟ็อน พ็อยเออร์บัค บทความตีพิมพ์ในเมืองมิลานใน ค.ศ. 1495 โดยยัน อ็อทโท เดอ คราซอยเซ (Jan Otto de Kraceusae) ที่เป็นลูกศิษย์ของอัลแบร์ต โดยใช้ชื่อว่า Commentaria utilissima in theoricis planetarum
นอกเหนือจากโคเปอร์นิคัสแล้ว นักเรียนของอัลแบร์ตคนที่สำคัญยังได้แก่ แบร์นาร์ต วาปอฟสกี (Bernard Wapowski) ผู้เป็นนักคณิตศาสตร์ และค็อนราท เค็ลทิส (Conrad Celtis) ผู้เป็นนักกวีและนักมนุษยนิยมสมัยฟื้นฟูศิลปวิทยาชาวเยอรมัน เป็นผู้ก่อตั้ง Sodalitas Litterana Vistulana สมาคมวรรณกรรมยุโรปกลางแห่งแรกในสถาบันกรากุฟ
ใน ค.ศ. 1495 ด้วยคำสั่งของพระคาร์ดินัลฟรือแดรึก ยากีแยลลอญต์ชึก (Fryderyk Jagiellończyk) อัลแบร์ตจึงย้ายไปเมืองวิลนีอัสเพื่อไปเป็นเลขานุการของอาแล็กซันแดร์ ยากีแยลลอญต์ชึก (Aleksander Jagiellończyk) แกรนด์ดยุกแห่งลิทัวเนีย ผู้ภายหลังได้ขึ้นครองราชย์เป็นพระเจ้าอาแล็กซันแดร์แห่งโปแลนด์ อัลแบร์ตรับใช้แกรนด์ดยุกในฐานะนักการทูต หนึ่งในภารกิจสำคัญที่สุดของอัลแบร์ตเกี่ยวข้องกับการเจรจากับอีวานผู้เหี้ยมโหดผู้เป็นซาร์แห่งมอสโก ในวิลนีอัส อัลแบร์ตได้เขียนศาสตรนิพนธ์เรื่อง Conciliator ซึ่งปัจจุบันยังไม่ค้นพบต้นฉบับ
อัลแบร์ตแห่งบรุดแซวอเสียชีวิตในวิลนีอัส ไม่ทราบวันที่แน่นอนที่อัลแบร์ตเสียชีวิต บางแหล่งข้อมูลระบุว่าอัลแบร์ตเสียชีวิตขณะมีอายุ 50 ปี
ในวัฒนธรรมประชานิยม

อัลแบร์ต บรุดแซฟสกี ปรากฏเป็นตัวละครเอกของบทสุดท้ายในซีรีส์มังงะญี่ปุ่นใน ค.ศ. 2020 เรื่อง สุริยะปราชญ์ -ทฤษฎีสีเลือด- ผลงานของอูโอโตะ ซึ่งได้รับการดัดแปลงเป็นซีรีส์อนิเมะโดยสตูดิโอแมดเฮาส์ใน ค.ศ. 2024 ตัวละครพากย์เสียงโดยโชยะ อิชิเงะ
ดูเพิ่ม

นิโคเลาส์ โคเปอร์นิคัส
บรรณานุกรม

"Brudzewski, Wojciech, [or] Wojciech z Brudzewa," Encyklopedia Powszechna PWN (PWN Universal Encyclopedia), Warsaw, Państwowe Wydawnictwo Naukowe, 1973, vol. 1, p. 353.
M. Iłowiecki, Dzieje nauki polskiej (History of Polish Science), Warsaw, 1981.
Zbigniew Lenartowicz, Kaliszanie w Warszawie (Kaliszians in Warsaw), no. 32/33, 2002.
Józef Retinger, Polacy w cywilizacjach świata (Poles in the World's Civilizations), Warsaw, 1937.
Tadeusz Rójek, Sławni i nieznani (The Famous and the Unknown).
Michela Malpangotto, La critique de l'univers de Peurbach développée par Albert de Brudzewo a-t-elle influencé Copernic ? Un nouveau regard sur les réflexions astronomiques au XVe siècle, Almagest, 41/1, 2013, pp. 1–47.
Michela Malpangotto, The original motivation for Copernicus' research: Albert of Brudzewo's Commentariolum super Theoricas novas Georgii Purbachii, Archive for History of Exact Sciences, 70/4, 2016, pp. 361–411.
Michela Malpangotto, Theoricae novae planetarum Georgii Peurbachii dans l'histoire de l'astronomie — Sources — Édition critique avec traduction française — Commentaire technique — Diffusion du XVe au XVIIe siècle, Paris, CNRS Éditions, 2020.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อัลแบร์ต บรุดแซฟสกี
Adler Planetarium เก็บถาวร 2007-09-28 ที่ เวย์แบ็กแมชชีน
(https://web.archive.org/web/20070927222403/http://www.info.kalisz.pl/Biograf/Wojciechzb.htm) Biographical note on Wojciech of Brudzewo
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  เบลเยียม  โปแลนด์  นครรัฐวาติกัน 
วิชาการ:  zbMATH 
ประชาชน:  Deutsche Biographie 
อนุสาวรีย์ของอัลแบร์ต บรุดแซฟสกีที่หมู่บ้านบรุดแซฟ
เจิ้ง อวี้หลิง
ประวัติและผลงานละครโทรทัศน์ > ชีวิตช่วงแรก (พ.ศ. 2500-2517)

พ่อและแม่ของเธอเดิมมีภูมิลำเนาอยู่ในเขตเทศบาลนครฉงชิ่ง ที่อยู่ทางทิศตะวันตก ติดกับมณฑลเสฉวน ที่มีเมืองหลวงชื่อเฉิงตู ในประเทศจีน ต่อมาพ่อและแม่ของเธอได้อพยพมาตั้งถิ่นฐานอยู่ในประเทศฮ่องกง ซึ่งเป็นที่ ๆ เจิ้งอวี้หลิงเกิดและเติบโตขึ้นมา จนมีชื่อเสียงโด่งดังและกลายเป็นตำนาน
เจิ้งอวี้หลิง เกิดเมื่อวันที่ 9 กันยายน พ.ศ. 2500 ที่ฮ่องกง มีชื่อเล่นว่า ตูตู (Do Do) ซึ่งสมาชิกในครอบครัวประกอบไปด้วยพ่อแม่ และน้องชายอีกหนึ่งคน ซึ่งทุกคนนับถือศาสนาคริสต์นิกายคาทอลิก
ในวัยเยาว์ เธอเป็นเด็กที่รักอิสระมากไม่ชอบให้ใครบังคับและชอบการพึ่งพาตนเองเป็นที่สุด ยามว่างเธอชอบดูละครและหนังกับครอบครัวเป็นอย่างมาก ซึ่งในวัยเด็กเธอใฝ่ฝันอยากจะเป็นนักข่าวสาว เพราะเธอได้รับแรงบันดาลใจจากนักข่าวหญิงแกร่งชื่อดังของฮ่องกงในยุคนั้น อย่าง จงหยู่หัว (宗毓华) ซึ่งเป็นไอดอลของเธอในวัยเยาว์ หลังจากจบชั้นประถม เธอได้เข้าเรียนต่อในระดับมัธยมปลายที่โรงเรียนนานาชาติ แห่งความหวัง (Good hope school) ซึ่งเป็นโรงเรียนคริสเตียนแห่งหนึ่งในฮ่องกง ซึ่งผลการเรียนของเธอดีมากโดยเฉพาะวิชาภาษาอังกฤษ แต่ทว่า...ในขณะที่เธอกำลังศึกษาอยู่นั้นครอบครัวของเธอก็กลับเจอมรสุมลูกใหญ่เพราะต้องเผชิญกับปัญหาการเงินอย่างหนัก จนพ่อและแม่ของเธอต้องแยกทางกันในเวลาต่อมา เหตุการณ์ในครั้งนี้ทำให้เธอจำฝังใจและเป็นสาเหตุทำให้ เจิ้งอวี้หลิง กลายเป็นคนระมัดระวังเรื่องการใช้จ่ายเงินเป็นอย่างมาก และนิสัยนี้ก็ติดตัวมาตั้งแต่นั้น
ประวัติและผลงานละครโทรทัศน์ > ชีวิตแรกเริ่มในวงการบันเทิง (พ.ศ. 2518-2521)

ในปีพ.ศ. 2518 (1975) หลังจากเรียนจบในระดับชั้นมัธยมแล้ว เธอไม่ได้เรียนต่อเนื่องจากสถานการณ์ทางการเงินของครอบครัวไม่ดี ต่อมาเธอได้ตัดสินใจไปสมัครเข้าฝึกอบรมเป็นนักแสดงกับทางค่าย เจียซื่อ (CTV) ที่เปิดรับนักแสดงอยู่ในขณะนั้น โดยที่เธอได้เข้าฝึกอบรมกับครูเจมส์ ซึ่งเป็นผู้สอนหลักสูตรการเป็นศิลปินในชั้นที่เธอเรียน และเธอก็ได้รับผลเรียนการแสดงที่ดี โดยบุคลิกของเธอที่เรียบง่าย,ใจกว้างและเป็นคนตรงชัดเจนจึงทำให้เธอโดดเด่นในชั้นเรียนเป็นอย่างมาก หลังจากเรียนจบ เธอก็ได้เป็นนักแสดงทันทีและมีผลงานเรื่องแรกในชีวิตของเธอคือ ER ห้องฉุกเฉิน (Emergency room 1976) ซึ่งเป็นละครแนวสากล หลังจากนั้นเธอก็มีผลงานตามมาอย่างต่อเนื่อง เช่น คัมภีร์กระเรียนเซียนเหยียบฟ้า (仙鶴神針1977 หรือ The Magic Crane 1977), ลูกมังกรหยก (Return of the Condor Heroes 1977), ความรักในหอแดง (Dream of the Red Chamber 1977), หงส์ฟ้าประกาศิต (Mystical Crane, Magic Needle 1978), จอมเพชฌฆาตดาบทองคำ (The Gold Dagger Romance 1978), และเรื่องสุดท้ายที่เธอร่วมแสดงนำ คือ "ชีวิตรักเหล่าเซเลบ" (名流情史 1978) ซึ่งผลงานเหล่านี้กับทางค่ายเจียซือ ก็ไม่ได้ทำให้เธอมีชื่อเสียงอะไรเลย ถึงแม้ว่าบางเรื่องเธอจะมีบทบาทที่เด่นอยู่บ้างก็ตามแต่ก็ไม่ถึงกับโดดเด่นชัดเจนอะไรมากนัก ซึ่งในความเป็นจริงตัวของ เจิ้งอวี้หลิงเองก็มีบุคลิกที่โด่ดเด่นมาก แต่ทางค่ายเจียซือ ก็ไม่ได้ผลักดันส่งเสริมเธอเท่าที่ควร สาเหตุเพราะในยุคสมัยนั้นจัดว่าเธอไม่ใช่นักแสดงที่สวย อย่าง หมีเซียะ หรือ หวีอันอัน จึงทำให้เธอไม่เคยได้รับบทนางเอกหรือบทที่โด่ดเด่นมาก ๆ เพราะเธอไม่จัดอยู่ในกลุ่มนักแสดงสาวสวยเหล่านั้น ต่อมาบริษัทเจียซือ เกิดยุบตัวลงไปเนื่องจากประสบปัญหาขาดทุนอย่างหนักเลยทำให้นักแสดงในสังกัดต่างต้องหาค่ายใหม่กันอลวน บางคนก็ไปเป็นนักแสดงขึ้นตรงกับทางค่ายอาร์ทีวี แต่บางคนก็ย้ายไปอยู่กับค่ายทีวีบี
ในปีพ.ศ. 2521 (1978) หลังจากการล่มสลายของบริษัทเจียซื่อ (Jiayi) เจิ้งอวี้หลิง ก็ได้ย้ายตัวเองไปเซ็นสัญญาเป็นนักแสดงให้กับทางสถานีโทรทัศน์ทีวีบี(TVB) (ซึ่งใครเลยจะรู้ว่าที่นี้จะเป็นที่ ๆ เห็นความสำคัญของเธอ ถึงขนาดปลุกปั้นส่งเสริมเธอจนมีชื่อเสียงโด่งดังไปทั่วเอเชียและกลายเป็นนักแสดงหญิงในระดับตำนานคนหนึ่ง) โดยเริ่มผลงานกับทางค่ายทีวีบี คือเรื่อง แฝดคนละฝา (Between the Twins 1978) ที่นำแสดงโดยดาราดังของทางค่ายอย่าง วังหมิงฉวน และ โอวหยังเพ่ยซัน ซึ่งในเรื่องนี้ วังหมิงฉวนต้องรับบทเป็นฝาแฝด ส่วนตัวเธอยังไม่ได้รับบทที่โด่ดเด่น
ประวัติและผลงานละครโทรทัศน์ > ความนิยมลดลง (พ.ศ. 2526-2527)

พ.ศ. 2526 ในปีนี้ชื่อเสียงของเธอเริ่มลดลง เพราะมีดาราสาวใหม่ ๆ เกิดขึ้นมามากมาย เช่น หลันเจี๋ยอิง เจิ้ง หัวเชียน หลิวเจียหลิง ชี เหม่ยเจิน เป็นต้น และถือได้ว่าเป็นปีทองของละครชุด มังกรหยก ที่ทำให้ดารารุ่นน้องอย่าง เฉิน อวี้เหลียน และดาราสาวน้องใหม่ อย่าง องเหม่ยหลิง โด่งดังเป็นพลุแตกขึ้นมา แซงหน้าความดังของดารารุ่นพี่ ๆ กันเลยทีเดียว เลยทำให้ทางช่องสถานีโทรทัศน์ทีวีบี หันไปผลักดันและป้อนงานละครให้กับดาราสาวรุ่นใหม่เหล่านี้แทน
ในปีนี้สถานีโทรทัศน์ทีวีบี ป้อนงานละครให้เธอเพียงแค่เรื่องเดียว คือเรื่อง พยัคฆ์สาวมือปราบ (Woman on The Beat 1983) ที่มีความยาว 20 ตอนจบ โดยเธอร่วมแสดงนำกับ สือซิว, และ โอวหยังเพ่ยซัน ซึ่งเป็นละครที่ไม่ค่อยดัง
พ.ศ. 2527 ถึงแม้ปีนี้เธอจะมีผลงานละคร 2 เรื่องก็ตาม แต่ทว่า...ผลงานทั้งละครเรื่อง สวนทางรัก (It Takes All Kinds 1984) และเรื่อง รักห้าเส้า (It's A Long Way Home 1984) กลับเป็นผลงานที่เน้นผลักดันดาราสาว หลันเจี๋ยอิง ขึ้นมามีชื่อเสียงมากกว่า เน้นที่ตัวเธอ
ประวัติและผลงานละครโทรทัศน์ > กลับมาดังอีกครั้ง (พ.ศ. 2528-2530)

ในปีพ.ศ. 2528 ผลงานละครเรื่อง จอมบงการ (The Pitfall 1985) ที่มีความยาว 20 ตอนจบ ร่วมนำแสดงกับ เยิ่นต๊ะหัว และ โอวหยังเพ่ยซัน และเรื่อง ผีสาวจอมเพี้ยน (Happy Spirit 1985) ร่วมนำแสดงกับดาราสาวดาวรุ่ง เติ้ง ชุ่ยเหวิน ต่างก็ประสบความสำเร็จพอสมควร แต่ผลงานละครเรื่อง หลี่ซื่อเหนียง (Legend Of A Ching Lady 1985) ที่มีความยาว 20 ตอนจบ ที่เธอได้ร่วมนำแสดงกับ หลี่เหลียงเหว่ย, เยิ่นต๊ะหัว, จวงจิ้งเอ๋อ และ ฮุ่ยเทียนชื่อ ทำให้เธอเริ่มกลับมาได้รับความนิยมอีกครั้ง ตามด้วยผลงานดังเรื่อง นางพญาหน้าด่าง (The Legend of Lady Chung 1985) ที่มีความยาว 20 ตอนจบ ร่วมนำแสดงกับ เฉินซิ่วจู ซึ่งเป็นผลงานที่ทำให้เธอกลับมามีชื่อเสียงโด่งดังเป็นอย่างมากอีกครั้ง จนเธอได้ร่วมแสดงในละครฟอร์มใหญ่ประจำปี เรื่อง ขุนศึกตระกูลหยาง (The Yang’s Saga 1985) ซึ่งเป็นละครที่สร้างขึ้นมาในโอกาสพิเศษครบรอบ 18 ปีของสถานีโทรทัศน์ทีวีบี ที่นำแสดงโดย ทีม 5 พยัคฆ์ทีวีบี และดาราดังมากมายในค่ายทีวีบี
พ.ศ. 2529 เป็นปีที่เธอได้รับความนิยมถึงจุดสูงสูดในอาชีพการแสดงของเธอ กับผลงานโทรทัศน์เรื่อง คู่ทรนง (The Feud of Two Brothers 1986) ที่มีความยาว 30 ตอนจบ ในเรื่องนี้เธอได้มีโอกาสร่วมแสดงนำกับดาราชายชื่อดังที่เพิ่งย้ายค่ายมาจากสถานีโทรทัศน์เอทีวี อย่าง ว่านจื่อเหลียง ซึ่งบทบาทของทั้งคู่เป็นที่ถูกใจผู้ชมละครในตอนนั้นเป็นอย่างมาก ด้วยเรตติ้งเฉลี่ยในฮ่องกงที่สูงกว่า 50 จุดเปิด อีกทั้งเมื่อละครเรื่องนี้ออกฉายทางทีวีทั่วโลก ก็มียอดคนดูถึง 388,323,000 คน กลายเป็นอันดับสอง ของละครทีวีบีที่มีเรตติ้งสูงสุดทั่วโลก จากความสำเร็จของละครเรื่องนี้ ทำให้ทั้งคู่กลายเป็นคู่ขวัญยอดนิยมขึ้นมาทันที นอกจากนี้ยังมีนักแสดงอื่นที่ร่วมแสดงด้วย เช่น อู๋ฉี่หัว, หลิวเจียหลิง และ โจว ไห่เม่ย
และในปีเดียวกันตามด้วยบทบาท ฮึงซู่ซู่ ที่เธอได้เล่นรับเชิญในละครกำลังภายในชื่อดัง เรื่อง ดาบมังกรหยก (Heaven Sword and Dragon Saber 1986) ซึ่งนำแสดงโดย เหลียงเฉาเหว่ย, หลีเหม่ยเสียน, เติ้งชุ่ยเหวิน, เส้าเหม่ยฉี ซึ่งบทบาทรับเชิญของเธอกับเยิ่นต๊ะหัว ในละครเรื่องนี้กลับได้รับคำชม มากกว่าเหล่านักแสดงนำ ของละครเรื่องนี้เสียอีก
นอกจากนี้ยังมีผลงานละครเรื่อง สับคู่ชู้ชื่น (Changing Partners 1986) ที่เธอได้ร่วมแสดงนำกับ เจิงเจียง
พ.ศ. 2530 จากความสำเร็จอย่างสูงของละครเรื่อง คู่ทรนง ทำให้ทางช่องทีวีบี ได้ป้อนงานละครที่ทั้งเธอและว่านจือเหลียง ได้ร่วมแสดงด้วยกันอีก ในละครสากลฟอร์มใหญ่ 65 ตอนจบ เรื่อง ค่าของคน (The Price of Growing up 1987) โดยมีนักแสดงอย่าง อู๋เจิ้นอวี่, โจวซิงฉือ และ โจวไห่เม่ย มาร่วมแสดงอีกด้วย ผลตอบรับจากผู้ชมก็ดีมาก ไม่แพ้เรื่อง คู่ทรนง ทั้งตัวเธอและ ว่านจือเหลียง ต่างได้รับคำชมเป็นอย่างมาก ต่อมาหลังจากละครเรื่องนี้ เธอก็เริ่มรู้สึกอิ่มตัวกับชีวิตการแสดงละครทีวี และหันไปเอาดีทางด้านจอเงินแทน ผลงานละครเรื่องสุดท้าย ที่เธอทิ้งทวนก่อนหันไปเล่นภาพยนตร์ คือละครดราม่าชีวิตรัก เรื่อง เจ้าสาวไม่กลัวฝน (謫仙記 1987)
หลังจากที่เธอได้หันหลังให้กับจอแก้วแล้วไปเอาดีกับการเล่นภาพยนตร์ แต่ด้วยความที่เธอมีความสัมพันธ์ที่ดีกับทางช่องสถานีโทรทัศน์ทีวีบีมาโดยตลอด ทำให้ในช่วงที่เธอว่างจากการรับเล่นภาพยนตร์และบทบาทเป็นพิธีกร เธอได้กลับมารับเล่นละครอยู่บ้าง เช่น ในปีพ.ศ. 2532 เธอกลับมารับเล่นในตอนสั้น ๆ ของละครซิทคอมเรื่อง อ้อมอกแม่ (The Seasons) และในปีพ.ศ. 2539 กับการแสดงนำในละครเรื่อง ก๊อตฟาเธอร์แห่งเซี่ยงไฮ้ (Once Upon a Time in Shanghai 1996) เป็นต้น แต่อย่างไรก็ตาม ตัวเธอเองก็ไม่ได้เน้นงานแสดงละครเหมือนในอดีต
ชีวิตส่วนตัว > บุคลิกของเธอ

เป็นที่รู้กันดีว่า เจิ้งอวี้หลิง มีบุคลิกเป็นสาวสมัยใหม่แบบสาวฮ่องกงในอุดมคติ เธอชอบช่วยเหลือพึ่งพาตัวเองมาตั้งแต่เด็กและเป็นตัวของตัวเองสูง มีความมั่นใจในตัวเองมาก และเป็นสาวร่าเริง รวยอารมณ์ขัน ใครคุยด้วยแล้วจะรู้สึกสบายใจไม่เครียด ถึงแม้เธอจะเป็นคนสนุกสนาน แต่ทว่า..เมื่อถึงเวลางาน เธอก็เป็นคนที่ตั้งใจทำงาน มุ่งมั่นและเอาจริงเอาจังเช่นกัน ด้วยบุคลิกที่กล่าวมา ส่งผลให้บทที่เธอได้รับในการแสดง ส่วนใหญ่แล้วเธอมักจะได้รับบทประเภทเป็นผู้หญิงยุคใหม่ที่ทันสมัย มีความเป็นหญิงแกร่งและเก่ง ฉลาดทันคน มีไหวพริบ ติดตลก และ ช่างพูด
และนิสัยของเธออีกอย่างที่เป็นที่เลื่องลือในวงการ ก็คือเธอเป็นคนประะหยัดออกไปในทางขี้เหนียว เนื่องจากครอบครัวพ่อแม่ของเธอเคยประสบวิกฤติทางการเงินจนต้องแยกทางกัน เลยเป็นสาเหตุทำให้เธอไม่ได้เรียนต่อในระดับปริญญา ดังที่เธอเคยฝันเอาไว้ ทำให้เธอมีนิสัยระมัดระวังการใช้เงินติดตัวมาตั้งแต่นั้น
ชีวิตส่วนตัว > ความรัก

เจิ้งอวี้หลิง ถือเป็นดาราสาวที่มีข่าวเกี่ยวกับความรักไม่มากนัก เมื่อเทียบกับดาราสาวชื่อดังคนอื่น ๆ ในยุคเดียวกันกับเธอ เหตุเพราะเธอเห็นว่ามันเป็นเรื่องส่วนตัวของคนสองคนที่จะคบกันมากกว่า ส่วนเรื่องความสัมพันธ์รักนั้น เธอเคยคบหาดูใจนานหลายปีกับนาย กันกั๋วเหลียง (甘國亮) ซึ่งเขาคนนี้เป็นทั้งนักแสดง-ผู้กำกับและคนเขียนบทในวงการบันเทิงฮ่องกง ทั้งคู่ปิ้งกันในกองถ่ายละครเรื่อง เจ้าสาวข้ามแดน (A Girl With A Suitcase 1979) เมื่อปีพ.ศ. 2522 ซึ่งเป็นละครที่ทั้งคู่ได้ร่วมแสดงด้วยกัน อีกทั้งยังเป็นละครเรื่องแรกที่เธอได้รับบทนำเป็นนางเอก หลังจากนั้นในปีต่อมาพ.ศ. 2523 ทั้งสองจึงตัดสินใจคบหากันอย่างเปิดเผยต่อสาธารณชน ทั้งคู่คบหาดูใจออกสื่อกันนานถึง 10 ปี แต่แล้วในที่สุดก็ต่างคนต่างไป จนเธอมามีความรักครั้งใหม่ที่ดูเหมือนจะหวานชื่น กับนักร้อง-นักแสดง หลี่ฟาง (呂方) โดยทั้งคู่เจอกันในปีพ.ศ. 2535 ซึ่งในตอนนั้นเธอชอบนิสัยของเขาที่เป็นคนซื่อจริงใจเปิดเผย หลังจากนั้นก็ลองคบหากันดู จนยาวนานมาถึง 16 ปี สุดท้ายก็เลิกรากันในปีพ.ศ. 2551 โดยเธอให้เหตุผลสั้น ๆ ว่านิสัยเข้ากันไม่ได้ แต่ทั้งคู่ก็ยังคงเป็นเพื่อนที่ดีต่อกันมาจนถึงปัจจุบัน
รายชื่อผลงานที่ผ่านมา (บางส่วน) > ภาพยนตร์

ครั้งสุดท้าย (The Last Affair 1983)
เธอกับฉัน...ฉันกับเธอ (You will I will / My Will, I Will 1986)
ซือเจ๊...มหัศจรรย์ (Wonder Women 1987)
ยกเครื่องเรื่องจุ๊ ภาค 1 (The Romancing Stars 1987) แสดงกับ โจวเหวินฟะ จางม่านอวี้
ตุ้งติ้งตี๋ต๋า (Eighth Happiness 1988) นำแสดงโดย หวังไป่หมิง , โจวเหวินฟะ จงฉู่หง
แสบเผาขน (Tiger Cage 1988)
ศาลเตี้ย (Law Or Justice? 1988) นำแสดงโดย เจิ้งอวี้หลิง, ว่านจื่อเหลียง, หวังจู่เสียน, ตี้หลุง, หลินจุ้นเสียน
รักนี้...สู่ใจคุณ (heart to hearts 1988)
น้ำ ฝน น้ำค้าง น้ำร้อน" (Moon Star & Sun 1988) นำแสดงโดย จางม่านอวี้ จงฉู่หง เจิ้งอวี้หลิง
ขังอ่อนขาโหด (Women's Prison 1988)
บริษัทยุ่งแล้วรวย ภาค2 (The Crazy Companies II 1988) นำแสดงโดย หลิวเต๋อหัว
คนกริ๊กคน (Perfect Match 1989) นำแสดงโดย หลิวเต๋อหัว
สวยสองต้องแสบ (Doubles Cause Troubles 1989)
บันทึกลูกผู้ชาย (The Yuppie Fantasia 1989) นำแสดงโดย:ตัน-ซุย จาง,เจิ้ง อวี้หลิง,จงฉู่หง
ผู้หญิงแดงดุ (Her Fatal Ways 1990)
เจ้าแม่คดีแดง (Queen's Bench III 1990)
พยัคฆ์หักเขี้ยวพยัคฆ์ (Tiger Cage 2 1990)
ฟัดข้ามโลก ล่าขุมทองนาซี ภาค 2 หรือ ใหญ่สั่งมาเกิด 2 ตอน อินทรีทะเลทราย (Armour of God II: Operation Condor 1991)
คนตัดเซียน ตอน ผู้หญิงตัดเซียน (The Top Bet 1991)
ผู้หญิงแดงดุ ภาค 2 (Her Fatal Ways 2 1991)
ไล่จับโจร/ไล่จับแมว (To Catch a Thief 1991)
ใหญ่หิน ใหญ่อันตราย (Slicker Vs. Killers 1991)
108 รวย พ่อให้มา (The Banquet 1991)
ฉีกหน้ากากดำ (once a black sheep 1992)
ผู้หญิงแดงดุ ภาค 3 (Her Fatal Ways III 1992)
รักติ๊กติ๊ก ไม่ต้องไขลาน (Now You See Love, Now You Don't 1992) นำแสดงโดย โจวเหวินฟะ - เจิ้ง อวี้หลิง 36$
ผู้หญิงตัดเซียน ภาค 2 (The Queen of Gamble 1993) นำแสดงโดย เจิ้งอวี้หลิง - อู๋ม่งต๊ะ - เยิ้นต๊ะหัว - กั๊วฟูเฉิน)
เจ็ดจอมยุทธหญิง (Holy Weapon aka Seven Maidens 1993)
ครอบครัวนี้แฮปปี้ยกกำลังสอง (It's a Wonderful Lifexperience 1994)
2 เห่ยกัดโคตร เซียน (Always Be the Winners 1994))
ผู้หญิงแดงดุ ภาค 4  (Her Fatal Ways 1994)
บันทึกลูกผู้ชาย ภาค 3 (The Yuppie Fantasia 3 2017)
รายชื่อผลงานที่ผ่านมา (บางส่วน) > หนังชุดทางทีวี > ละครค่ายเจียซื่อ(CTV)

ER ห้องฉุกเฉิน (Emergency room 1976)
คัมภีร์กระเรียนเซียนเหยียบฟ้า (仙鶴神針1977 หรือ The Magic Crane 1977)
ลูกมังกรหยก (Return of the Condor Heroes 1977) กำกับการแสดงโดยเซียวเซิง (Siu Sheng) มี 59 episodes นำแสดงโดย หลอเล่อหลิน, หลี่ทงหมิง และเจิ้งอวี้หลิง (รับบท กงซุนเล็กงัก)
ความรักในหอแดง (Dream of the Red Chamber 1977) นำแสดงโดย อู่เว่ยกว๋อ, เหมาซุ่นอวิ๋น, หมีเซียะ, เหวินเซียะเอ๋อ, หลี่ทงหมิง และ เจิ้งอวี้หลิง รับบท ซือฉี
หงส์ฟ้าประกาศิต (Mystical Crane, Magic Needle 1978) นำแสดงโดย หลอเล่อหลิน, หม่าไห่หลุน, ฉินเพ่ย, เจิ้งอวี้หลิง และ หยางพ่านพ่าน
เหยี่ยวเดือนเก้า 金刀情侠 (电视剧)1978  ดารานำแสดงได้แก่ เทียนหลง หวีอันอัน เจิ้งอวี้หลิง
จอมเพชฌฆาตดาบทองคำ (The Gold Dagger Romance 1978) มี  9 episodes  กำกับการแสดงโดย ฉีเคอะ กำกับคิวบู๊โดย  เฉิงเสี่ยวตง โดยเนื้อเรื่องดัดแปลงมาจากเรื่อง เหยี่ยวเดือนเก้า ของโกวเล้ง   นำแสดงโดย โหยวเทียนหลง (บท เอี๊ยบไค), หวีอันอัน (บท เซียวกัวเซียวเซียง), เจิ้งอวี้หลิง (บท เต็งฮุนลิ้ม), เว่ยชิวหัว (บท สุ่ยเง็กจิง) , ไป่เปียว และ หลอเล่อหลิน
รางวัลต่าง ๆ

Best New Performer Award (1983 The Last Affair)
Best Actress Nomination (1987 Wonder Women)
Best Actress Nomination (1988 Heart To Hearts)
Best Actress Nomination (1991 Her Fatal Ways II)
Best Supporting Actress Award (1990 Queen's Bench III)
Best Actress Award (1990 Her Fatal Ways)
แหล่งข้อมูล

เจิ้งอวี้หลิง ที่ chinesemov
เจิ้ง อวี้หลิง ที่อินเทอร์เน็ตมูวีเดตาเบส
วิชันเควสต์

| วิชันเควสต์ |
| --- | --- |
ประเภท: ซูเปอร์ฮีโร่
สร้างโดย: เทอร์รี่ มาทาลัส
เค้าโครงจาก: วิสชั่น โดย รอย ทอมัส จอห์น บิวเซ็มมา
แสดงนำ:   พอล เบ็ตตานีย์  เจมส์ สเปเดอร์  ท็อดด์ สตาชวิค  ฟาราน ทาฮีร์  รูอาริดห์ มอลลิกา 
ประเทศแหล่งกำเนิด: สหรัฐ
ภาษาต้นฉบับ: อังกฤษ
การผลิต
ผู้อำนวยการผลิต:   เควิน ไฟกี  หลุยส์ ดีเอสโพซิโต  แบรด วินเดอร์บอม  แมรี่ ลิวาโนส  เทรเวอร์ วอเตอร์สัน  เทอร์รี มาทาลัส 
ผู้อำนวยการสร้าง: รูเปช ปาเรกห์
สถานที่ถ่ายทำ: อังกฤษ
ผู้กำกับภาพ: คริสโตเฟอร์ รอสส์
บริษัทผู้ผลิต: มาร์เวลเทเลวิชัน
ออกอากาศ
เครือข่าย: ดิสนีย์+
การแสดงที่เกี่ยวข้อง
  วันด้าวิสชั่น  รายชื่อละครชุดทางโทรทัศน์ในจักรวาลภาพยนตร์มาร์เวล 
วิสชั่นเควสต์ เป็นชื่อระหว่างพัฒนาของละครชุดทางโทรทัศน์อเมริกันที่กำลังจะออกอากาศ ซึ่งสร้างโดย เทอร์รี มาทาลัส สำหรับบริการสตรีมมิงดิสนีย์+ โดยอ้างอิงจากตัวละครมาร์เวลคอมิกส์ชื่อ วิสชั่น ซีรีส์เรื่องนี้ตั้งใจให้เป็นหนึ่งในละครชุดทางโทรทัศน์ของจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ภายใต้มาร์เวลเทเลวิชันซึ่งเนื่องเรื่องมีความต่อเนื่องร่วมกับภาพยนตร์ในแฟรนไชส์และเป็นภาคแยกจากเรื่อง วันด้าวิสชั่น (2021) โดยที่มาทาลัสทำหน้าที่เป็นผู้ควบคุมรายการและผู้กำกับ
พอล เบ็ตตานีย์ กลับมารับบท วิสชั่น อีกครั้งจากแฟรนไชส์จักรวาลภาพยนตร์มาร์เวลก่อนหน้า ร่วมแสดงกับ เจมส์ สเปเดอร์, ท็อดด์ สตาชวิค, ฟาราน ทาฮีร์ และ รูอาริดห์ มอลลิกา การพัฒนาซีรีส์ที่มุ่งเน้นไปที่วิสชั่นเริ่มต้นในเดือนตุลาคม ค.ศ. 2022 ในชื่อ Vision Quest โดยแจ็ก เชเฟอร์ ได้รับหน้าที่เป็นหัวหน้านักเขียนและพัฒนาซีรีส์ในฐานะภาคแยกจาก WandaVision แต่เธอไม่ได้มีส่วนร่วมอีกต่อไปในเดือนพฤษภาคม ค.ศ. 2024 ขณะนั้นมาทาลัสได้รับมอบหมายให้พัฒนาใหม่และเบ็ตตานีย์ได้รับการยืนยันว่าจะร่วมแสดง การถ่ายทำได้เริ่มต้นในเดือนมีนาคม ค.ศ. 2025 ที่อังกฤษ
Vision Quest มีกำหนดฉายทางดิสนีย์+ ในปี ค.ศ. 2026 โดยจะเป็นส่วนหนึ่งของจักรวาลภาพยนตร์มาร์เวล: เฟสหก
นักแสดง

พอล เบ็ตตานีย์ รับบทเป็น วิชั่น:
แอนดรอยด์และอดีตอเวนเจอร์ที่ถูกสร้างขึ้นโดยใช้ปัญญาประดิษฐ์ J.A.R.V.I.S. และ อัลตรอน รวมถึงมณีจิตใจ ตัวละครนี้ถูกสังหารในภาพยนตร์เรื่อง อเวนเจอร์ส: มหาสงครามล้างจักรวาล (ค.ศ. 2018) และต่อมาได้รับการชุบชีวิตขึ้นใหม่ด้วยรูปลักษณ์สีขาวทั้งหมด ปราศจากความทรงจำและอารมณ์ ในซีรีส์เรื่อง วันด้าวิสชั่น (ค.ศ. 2021)
เจมส์ สเปเดอร์ รับบทเป็น อัลตรอน:
ปัญญาประดิษฐ์ที่ถูกสร้างขึ้นเพื่อเป็นโครงการรักษาสันติภาพโดย โทนี สตาร์ก และ บรูซ แบนเนอร์ แต่กลับพัฒนาความคิดแบบภาวะพระเจ้าและพยายามกำจัดมนุษยชาติในฐานะแอนดรอยด์ผู้มีสติ ก่อนจะถูกทำลายโดยสิ่งที่เขาสร้างขึ้นเองคือวิสชั่นในภาพยนตร์เรื่อง อเวนเจอร์ส: มหาศึกอัลตรอนถล่มโลก (ค.ศ. 2015)
ฟาราน ทาฮีร์ รับบทเป็น ราซา:
ผู้นำของกลุ่มเท็นริงส์ที่ลักพาตัวสตาร์กตามคำสั่งของ โอบาไดอาห์ สเตน และดูเหมือนจะถูกสังหารในภาพยนตร์เรื่อง ไอรอนแมน มหาประลัย คน เกราะ เหล็ก (ค.ศ. 2008)
รูอาริดห์ มอลลิกา รับบทเป็น ทักเกอร์
นอกจากนี้ ท็อดด์ สตาชวิค ยังได้รับบทบาทที่ยังไม่เปิดเผย
แหล่งข้อมูลอื่น

วิชันเควสต์ ที่อินเทอร์เน็ตมูวีเดตาเบส
ลวน (นักร้อง)

| ลวน |
| --- | --- |
ลวนในปี ค.ศ. 2016
เกิด: อันเนอ แปเชร์ต  (1996-11-26) 26 พฤศจิกายน ค.ศ. 1996 (28 ปี) แซ็งต์-กาทรีน จังหวัดปาดกาแล ประเทศฝรั่งเศส
อาชีพ: นักร้อง ผู้ประพันธ์เพลง นักแสดง
ปีปฏิบัติงาน: ค.ศ. 2013–ปัจจุบัน
คู่รัก: ฟลอรีย็อง รัวซี [fr]
บุตร: 1
อาชีพทางดนตรี
ฉายา: ลวน เอเมรา
แนวเพลง: เฟรนช์ป็อป อิเล็กทรอนิกา ออลเทอร์นาทิฟแดนซ์
เครื่องดนตรี: ขับร้อง
ค่ายเพลง: ยูนิเวอร์แซลมิวสิกกรุป เมอร์คิวรีเรเคิดส์
 นักดนตรี
เว็บไซต์: louaneofficiel.com
อันเนอ แอดวีฌ มารีอา แปเชร์ต (ฝรั่งเศส: Anne Edwige Maria Peichert; เกิด 26 พฤศจิกายน ค.ศ. 1996) หรือชื่อในวงการ ลวน เอเมรา (ฝรั่งเศส: Louane Emera) หรือ ลวน เป็นนักร้องและนักแสดงชาวฝรั่งเศส ในฝรั่งเศส เธอเป็นที่รู้จักจากการเป็นผู้เข้ารอบรองชนะเลิศในรายการ เดอะวอยซ์: ลาปลุสแบลวัว ฤดูกาลที่สองและเป็นที่รู้จักในระดับนานาชาติจากบทบาทของเธอในภาพยนตร์เรื่อง ลาฟามีย์เบลีแยร์ ในปี 2014 ซึ่งทำให้เธอได้รับรางวัลเซซาร์อะวอร์ดสาขานักแสดงหญิงที่มีมีแนวโน้มดีที่สุดเธอจะเป็นตัวแทนของฝรั่งเศสในการประกวดเพลงยูโรวิชันปี 2025 ด้วยเพลง "มาม็อง"
ชีวิตช่วงต้น

อันเนอ แปเชร์ตเกิดเมื่อวันที่ 26 พฤศจิกายน ค.ศ. 1996 ที่แซ็งต์-กาทรีน เธอเติบโตในจังหวัดปาดกาแลของฝรั่งเศส โดยมีพี่สาวสี่คนและพี่ชายคนเดียว พ่อของเธอชื่อ ฌอง-ปิแอร์ เปชเชิร์ต ชาวฝรั่งเศสเชื้อสายโปแลนด์-เยอรมัน ส่วนแม่ของเธอคือ อิซาเบล ปินโต ดอส ซานโตส เป็นลูกครึ่งบราซิล-โปรตุเกส
ในปี 2008 เธอได้เข้าร่วมในรายการแข่งขันดนตรีของฝรั่งเศส เอกอลเดสตาร์ส ซึ่งออกอากาศทางช่องไดเรก 8
ลูอาน ซึ่งได้รับการวินิจฉัยว่าเป็นโรคสมาธิสั้น เมื่ออายุได้ 8 ขวบ ได้เล่าว่าพ่อแม่ของเธอได้ลงโทษเธออยู่บ่อยครั้งจากอาการสมาธิสั้นของเธอ แต่เธอก็ได้เรียนรู้อะไรมากมายเกี่ยวกับการฝึกวินัยจากพวกเขา และพวกเขาก็ปฏิบัติกับเธอด้วยความรักเสมอ
ลวนสูญเสียพ่อและแม่ของเธอทั้งคู่ในช่วงวัยรุ่น เธอขับร้องเพลง "อิแมจิน" อุทิศให้กับพ่อของเธอซึ่งเสียชีวิตไปเพียงสามเดือนก่อนที่เธอจะปรากฏตัวในรายการ เดอะวอยซ์ และแม่ของเธอเสียชีวิตในปี 2014 หลังจากป่วยเป็นเวลานาน
ชีวิตส่วนตัว

ลวนมีความสัมพันธ์กับฟลอรีย็อง รัวซี [fr] ในเดือนมีนาคม ค.ศ. 2020 เธอให้กำเนิดลูกสาวชื่อ "เอสเม"
ผลงานเพลง

ชามเบรดูเซอ (ค.ศ. 2015)
ลวน (ค.ศ. 2017)
ฌออีเดวีวร์ (ค.ศ. 2020)
เซนติเมนต์ (ค.ศ. 2022)
โซโล (ค.ศ. 2024)
ฟรีดอม (เพลงมารีอัม เชงเกลีอา)

| "ฟรีดอม"> ซิงเกิลโดยมารีอัม เชงเกลีอา |
| --- | --- |
วางจำหน่าย: 14 มีนาคม ค.ศ. 2025
ผู้ประพันธ์เพลง: เคติ กาบิเซียนี บูกา การ์โตเซีย

มิวสิกวิดีโอ
"ฟรีดอม" ที่ยูทูบ
เพลงที่เข้าร่วมการประกวดเพลงยูโรวิชันปี 2025
ประเทศ: จอร์เจีย
ศิลปิน: มารีอัม เชงเกลีอา
ภาษา: จอร์เจีย, อังกฤษ
ผู้ประพันธ์ดนตรี: เคติ กาบิเซียนี
ผู้ประพันธ์เนื้อเพลง: บูกา การ์โตเซีย
ลำดับเพลง
◄ "ไฟเออร์ไฟเตอร์" (2024)
 
ฟรีดอม (อังกฤษ: Freedom) เป็นเพลงโดยมารีอัม เชงเกลีอา นักร้องชาวจอร์เจีย ซึ่งประพันธ์ขึ้นโดยบูกา การ์โตเซียและเคติ กาบิเซียนี เพลงนี้วางจำหน่ายเมื่อ 14 มีนาคม ค.ศ. 2025 และจะเป็นตัวแทนของจอร์เจียในปีการประกวดเพลงยูโรวิชันปี 2025
การพัฒนา

สำหรับ "ฟรีดอม" เคติ กาบิเซียนีเป็นผู้ประพันธ์ดนตรีและบูกา การ์โตเซียเป็นผู้ประพันธ์เนื้อร้อง เนื้อเพลงสื่อถึงความหวังและความมุ่งมั่น มอบความศรัทธาในเส้นทางข้างหน้า ภาพของท้องฟ้าสีฟ้าไร้เมฆ และท้องทะเลที่สงบแต่มีพายุยิ่งทำให้ความรู้สึกซาบซึ้งยิ่งขึ้น เนื้อเพลงเน้นย้ำถึงความรักที่บริสุทธิ์และไม่สั่นคลอนต่ออิสรภาพและบ้านเกิดเมืองนอน
มิวสิกวิดีโอ

มิวสิควิดีโอเพลงนี้กำกับโดยคาคา บุคราชวิลี พร้อมด้วยการกำกับศิลป์โดยชาโก โปเปียชวิลี และนิโน ซูไลอา และได้เปิดตัวพร้อมกับการประกาศผลผู้เข้าประกวดผ่านทางช่องยูทูบของการประกวดเพลงยูโรวิชัน
การประกวดเพลงยูโรวิชันปี 2025 > การคัดเลือกภายใน

เมื่อวันที่ 14 มีนาคม 2025 จีพีบีประกาศว่าเพลง "ฟรีดอม" มารีอัม เชงเกลีอาจะเป็นตัวแทนของประเทศในการประกวดเพลงยูโรวิชันปี 2025 ก่อนหน้านี้เชงเกลีอาเคยพยายามเป็นตัวแทนของจอร์เจียในการประกวดปี 2020 โดยได้อันดับที่หกในรายการแข่งขันร้องเพลงเรียลลิตีทีวีและการคัดเลือกศิลปิน จอร์เจียนไอดอล ฤดูกาลที่ 9 เพลงนี้ได้รับการคัดเลือกจากผลงาน 18 เพลงที่จีพีบีรับสมัครเข้ามา โดยยังมีอีก 20 เพลงที่ส่งมาโดยผู้ประพันธ์เพลงชาวต่างชาติด้วย